
ที่ ปขมท.๒๓-๒๕๖๙/๑๒๖
 ศูนย์ส่งเสริมและพัฒนาสมรรถนะบุคลากรสายสนับสนุน  

 ที่ประชุมสภาข้าราชการ พนักงาน และลูกจ้าง

 มหาวิทยาลัยแห่งประเทศไทย (ปขมท.)  
 สำนักบริการวิชาการ มหาวิทยาลัยเชียงใหม่  
 ๒๓๙ ถ.นิมมานเหมินท์ ต.สุเทพ อ.เมือง จ.เชียงใหม่  

 ๕๐๒๐๐     
                                                               ๑๓  มีนาคม  ๒๕๖๙
เรื่อง   ขอความอนุเคราะห์สนับสนุนบุคลากรเข้าร่วมอบรมเชิงปฏิบัติการ หลักสูตร “กฎหมายปกครองเบื้องต้นสำหรับ
        ผู้ปฏิบัติงานในสถาบันอุดมศึกษา”  รุ่นที่ ๒  
เรียน   
สิ่งที่ส่งมาด้วย
หลักสูตร “กฎหมายปกครองเบื้องต้นสำหรับผู้ปฏิบัติงานในสถาบันอุดมศึกษา”  รุ่นที่ ๒  


ด้วยศูนย์ส่งเสริมและพัฒนาสมรรถนะบุคลากรสายสนับสนุนวิชาการ ที่ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ร่วมกับสำนักบริการวิชาการ มหาวิทยาลัยเชียงใหม่ ได้กำหนดจัดอบรมเชิงปฏิบัติการ หลักสูตร “กฎหมายปกครองเบื้องต้นสำหรับผู้ปฏิบัติงานในสถาบันอุดมศึกษา” รุ่นที่ ๒  
ระหว่างวันที่ ๖-๗ มิถุนายน ๒๕๖๙  จำนวน ๑๒ ชั่วโมง ผ่านระบบออนไลน์ โดยมีวัตถุประสงค์เพื่อเสริมสร้างความรู้และความเข้าใจเกี่ยวกับกฎหมายปกครองเบื้องต้นที่เกี่ยวข้องกับการปฏิบัติงานของบุคลากรสายสนับสนุนวิชาการในสถาบันอุดมศึกษา และเพื่อสร้างความรู้และความเข้าใจหลักกฎหมายที่เกี่ยวข้องกับการปฏิบัติราชการทางปกครองและสามารถนำไปประยุกต์ใช้ในการออกกฎ คำสั่งทางปกครอง หรือดำเนินการทางปกครองได้อย่างถูกต้อง



ในการนี้ที่ศูนย์ส่งเสริมและพัฒนาสมรรถนะบุคลากรสายสนับสนุนวิชาการ ประชุมสภาข้าราชการ 
พนักงาน และลูกจ้างมหาวิทยาลัยแห่งประเทศไทย (ปขมท.) ประสงค์ขอความอนุเคราะห์ท่านสนับสนุนบุคลากรในสังกัดของท่านเข้าร่วมอบรมเชิงปฏิบัติการดังกล่าวข้างต้น ค่าลงทะเบียน คนละ ๑,๕๐๐ บาท และขอความกรุณาประชาสัมพันธ์การอบรมดังกล่าวให้บุคลากรในหน่วยงานของท่านได้ทราบด้วย ทั้งนี้ผู้เข้าร่วมประชุมมีสิทธิ์เบิกค่าลงทะเบียนได้ตามระเบียบกระทรวงการคลัง และไม่ถือเป็นวันลาเมื่อได้รับอนุมัติจากต้นสังกัดแล้ว ผู้สนใจสมัครได้ที่ www.council-uast.com ภายในวันที่ ๑ มิถุนายน ๒๕๖๙ สอบถามรายละเอียดเพิ่มเติมได้ที่ ๐๘๙-๕๕๕-๖๖๖๑, ๐๘๒-๔๒๕-๓๒๖๒ หรือ email : council.staff123@gmail.com
           
 จึงเรียนมาเพื่อโปรดทราบและพิจารณาให้ความอนุเคราะห์ด้วย  จะเป็นพระคุณยิ่ง 

  ขอแสดงความนับถือ
                   (นายเรวัต  รัตนกาญจน์)


ประธานที่ประชุมสภาข้าราชการ พนักงานและลูกจ้าง
                      มหาวิทยาลัยแห่งประเทศไทย (ปขมท.)  
ศูนย์ส่งเสริมและพัฒนาสมรรถนะบุคลากรสายสนับสนุน ปขมท.
โทร. ๐๘๙-๕๕๕-๖๖๖๑, ๐๘๒-๔๒๕-๓๒๖๒
email :  jaksurat.p@gmail.com
